Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 772

2. Az ügyviteli szakmai alapozó oktatás célja Az Ügyviteli szakmai alapozó ismeretek és szakmai alapozó gyakorlatok oktatásának célja az ügyviteli szakmacsoport általános ismereteinek a megtanítása, a készségek, képességek fejlesztése, valamint olyan ismeretrendszer, tudás és gyakorlati ismeretek kialakítása, amely megalapozza és formálja az ügyvitel szakmacsoporthoz szükséges szemléletet. Készítse fel a tanulókat az önálló és csoportban történő tevékenységre, és ezen keresztül a megfelelő tapasztalatszerzésre. Segítse a megalapozott pályaválasztási döntés megerősítését, fejlessze azokat a készségeket és képességeket, amelyek a szakképzésbe való belépéshez feltétlenül szükségesek. Rendszerezze és mélyítse el a közismereti tantárgyak keretében tanultakat, fejlessze, alapozza meg a szakmai műveltséget. A szakmacsoport aktív tanulói magatartást és tanulási élményeket is eredményező bemutatásával: – hívja fel a tanulók figyelmét a szakmacsoporthoz tartozó szakképesítések sajátosságaira, – keltse fel az érdeklődésüket az egyes szakképesítések iránt, 2006/79/II. szám – mutassa be a pálya szépségét, nehézségeit, fejlődésének irányát, a munkaterületen dolgozók tevékenységét, – segítse a tanulók szakmaválasztását, egyéni életpályájuk reális megtervezését, – biztosítson lehetőséget a szakmacsoport munkaköreihez szükséges magatartás, képesség kialakításához, a tanulási és szakmai motiváció fejlesztéséhez, megerősítéséhez, – alakítsa ki a tanulókban a pontos és minőségi munkavégzés igényét, a környezettel szembeni felelősségérzetet, – fejlessze a logikus gondolkodást, – bővítse a tanulók ismereteit környezetükről, alakítsa ki a tanulók önálló ismeretszerzésének igényét.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes